[{"text_idx": "#000002", "text": "Allja\u0308rgneva loo autor U\u0308lo Vooglaid 2.mail oma maale kuuskesid istutamas. U\u0308lo nentis siis, et ehk lapselapsed saavad selles metsas jalutada, kunagi."}, {"text_idx": "#000003", "text": "Juhtus nii, et meil naabripoisiga tuli peale piibutuju. See tuju oli nii tugev, et meie vastu ei saanud ja asusime mo\u0303lemad omale piipu valmistama. Teadsin, et rehe all peab olema pottsepasavi, millest peaks saama piibukaba teha. Rooko\u0303rrest pidi saama hea to\u0303mbamise toru... Piibutuju oli nii peal, et kuivamisaega ei olnud vo\u0303imalik leida. Samal pa\u0308eval oli vaja katsetama asuda. Lauda palkide vahelt urgitsesime sammalt, toppisime kaba ta\u0308is, aga siis selgus, et tikke ei ole."}, {"text_idx": "#000004", "text": "O\u0303nneks olin silmanurgast na\u0308inud, kus vanaema tikke hoidis. Tegelikult ta vist kahtlustas, et ma tikkude vastu erilist huvi tunnen ja pu\u0308u\u0308dis need ohtlikud asjad alati nii a\u0308ra panna, et pidi ka ise mo\u0303nikord tu\u0308kk aega no\u0303utult ringi ka\u0308ima, enne kui viimane peidukoht meelde tuli. Mina igatahes leidsin tikud kiiresti. Pugesime naabripoisiga kahekesi kindlasse kohta \u2013 so\u0308o\u0308dapeedi po\u0303llu keskele. Seal, suurte lehtede all, oli ruumi laialt ja tundus, et sealt ei leia meid keegi. Olime just saanud end mugavalt sisse seada ja tobid tormama, kui meie kohal ko\u0303las ehmatusest ja pahameelest ka\u0308he ha\u0308a\u0308l: \u201cMasuurikad! No nii, nu\u0308u\u0308d tahtsite majad maha po\u0303letada!\u201d. See oli vanaema. Ta vo\u0303ttis sa\u0308rgikraest kinni ja vedas meid, teine teise ka\u0308e otsas, vanaisa ette. Ise aina kordas, et meie olevat masuurikad, pasatskid, vargad ja ro\u0308o\u0308vlid... Rohkem tal hirmsaid so\u0303nu ei olnud \u2013 ko\u0303ik, mis olid, valas ta meie peale va\u0308lja va\u0308hemalt viis korda."}, {"text_idx": "#000005", "text": "Vanaisa vaatas meie piipe, toksis neid po\u0308idlaga, lo\u0303i siis vastu oma saapakontsa ja teatas ro\u0303o\u0303msa ha\u0308a\u0308lega: \u201cLo\u0308puks ometi! Ma olen juba tu\u0308kk aega oodanud, et millal Sa u\u0308kskord meheks saad. Na\u0308e, ei tulnudki enam kaua oodata. Piibutuju on meheks saamise ma\u0308rk."}, {"text_idx": "#000008", "text": "Selle peale ja\u0308i ka vanaemal suu lahti ja jutt otsa. Naabripoiss hiilis juba tasakesi kodu poole, aga mina pidin kohale ja\u0308a\u0308ma."}, {"text_idx": "#000009", "text": "Raske oli aru saada, kas vanaisa teeb nalja, vo\u0303i on tal to\u0303si taga."}, {"text_idx": "#000010", "text": "Varsti ku\u0308sis vanaisa, et mida ma veel vaatan ja ootan. Hakaku ma minema."}, {"text_idx": "#000011", "text": "Su\u0308da aimas halba, aga teha polnud midagi. Tuli minna hobust a\u0308ra tooma. La\u0308ksin aeglaselt ja tulin aeglaselt, aga u\u0308kskord olin ikkagi kodus tagasi."}, {"text_idx": "#000013", "text": "Mo\u0303tlesin aina, et na\u0308is-na\u0308is, kuhu me tegelikult la\u0308heme, aga see mo\u0303te muutus mo\u0303ttetuks, sest vanaisa pidas hobuse kinni just...tubakapoe ukse taga."}, {"text_idx": "#000014", "text": "Vanaisa teatas poemehele ta\u0308htsalt, et tema lapselaps on saanud suureks ja nu\u0308u\u0308d olevat meil piipu vaja. Ta lasi laduda letile sirgeid ja ko\u0303veraid, pikki ja lu\u0308hikesi piipe ning mina vo\u0303isin valida selle, mis mulle ko\u0303ige enam sobib."}, {"text_idx": "#000016", "text": "Kodus hakkasime piipu toppima, aga kahjuks oli ka vanaema saanud juba ko\u0303nevo\u0303ime tagasi. Nu\u0308u\u0308d lasi ta kuuldavale, mida ta vanaisast arvab ja aina imestas, et vana inimene terve kalli pa\u0308eva lapsega ma\u0308ngimise peale a\u0308ra raiskab."}, {"text_idx": "#000017", "text": "Vanaisa ei lasknud ennast ha\u0308irida ja selgitas, kuidas piibu servad ko\u0303vasti tubakat ta\u0308is ja kinni suruda."}, {"text_idx": "#000018", "text": "Lo\u0303puks ometi said ettevalmistused tehtud. Pidin ise ko\u0303igi na\u0308hes tikku to\u0303mbama ja piibule tuld andma. Vanaisa selgitas, et nu\u0308u\u0308d pole muud, kui to\u0303mba sisse ja nu\u0308u\u0308d puhu va\u0308lja, siis ja\u0308lle sisse ja va\u0308lja ja niimoodi aina, kuni tundsin, et lagi la\u0308heb viltu ja po\u0303randa u\u0308ks serv vajub allapoole ... Jooksin kuidagi o\u0303ue, lauda taha ja o\u0308o\u0308kisin seal tubli tunni. Siis istusin seal vundamendikivi najal, niisama ko\u0303o\u0303ksudes veel paar tundi."}, {"text_idx": "#000019", "text": "Pa\u0308ev hakkas o\u0303htusse jo\u0303udma. Hobu tuli karjamaale tagasi viia ja kari koju ajada. Kauem ei saanud po\u0303deda."}, {"text_idx": "#000021", "text": "Vanaisaga me piibujuttu rohkem ei ra\u0308a\u0308kinud."}]